मुस्लिम पर्सनल लॉ बोर्ड का दावा- 'कोर्ट का फैसला बाबरी मस्जिद के पक्ष में होगा' - Siasat Daily
मुस्लिम पर्सनल लॉ बोर्ड का दावा- ‘कोर्ट का फैसला बाबरी मस्जिद के पक्ष में होगा’
Posted by on Oct 13, 2019, 9:02 AM IST India Khaas Khabar
अयोध्या मामले की सुप्रीमकोर्ट में हो रही सुनवाई को लेकर ऑल इंडिया मुस्लिम पर्सनल लॉ बोर्ड ने शनिवार को उम्मीद जताई कि फैसला मुसलमानों के पक्ष में आएगा।
बोर्ड की कार्यकारिणी कमेटी की यहां नदवतुल उलमा में हुई बैठक में अयोध्या मामले, समान नागरिक संहिता और तीन तलाक के मामले पर खुलकर चर्चा हुई। हालांकि इस बैठक से मीडिया को दूर रखा गया है।
"We anticipate a just verdict on the #BabriMasjid case by the Supreme Court. The government must stay away from the #UCC. Will move to the Supreme Court against #tripletalaq law". @AIMPLB_Official's working committee meets in Lucknow.
— All India Muslim Personal Law Board (@AIMPLB_Official) October 13, 2019
बैठक में मौजूद बोर्ड के एक सदस्य ने नाम जाहिर न करने की शर्त पर बताया कि बोर्ड के अध्यक्ष मौलाना राबे हसनी नदवी की अध्यक्षता में हुई बैठक में अयोध्या प्रकरण को लेकर उच्चतम न्यायालय (सुप्रीम कोर्ट) में चल रही सुनवाई पर भरोसा जताते हुए अपने अधिवक्ताओं के काम को सराहा गया।
इंडिया टीवी न्यूज़ डॉट कॉम के अनुसार, बैठक में कहा गया कि मुस्लिम पक्ष के पास मजबूत दलीलें हैं और इस बात की उम्मीद भी है कि मामले का फैसला मुस्लिमों के पक्ष में आएगा।
Muslim personal law body hopes SC verdict on Ayodhya land dispute will be in Muslims' favour https://t.co/TM2wwxC7zf
— TOI India (@TOIIndiaNews) October 12, 2019
सदस्य ने बताया, “बैठक में तय किया गया कि बोर्ड समान नागरिक संहिता के मुद्दे पर अपने पुराने रुख पर कायम रहेगा। यह संहिता हिन्दुस्तान के लिए फायदेमंद नहीं है और न ही जमीनी स्तर पर उसे लागू किया जा सकता है।”
सदस्य ने बताया कि कमेटी ने माना कि समान नागरिक संहिता न सिर्फ मुसलमानों के लिए, बल्कि अनुसूचित जाति और अनुसूचित जनजाति तथा आदिवासियों के लिए भी अव्यवहारिक है।